Eigulių seniūnija

Eigulių seniūnija – administracinis-teritorinis vienetas Kauno miesto savivaldybėje, į šiaurę nuo miesto centro.Eigulių seniūnija.  Kaunas.lt (tikrinta 2022-05-26). Apima Eigulių mikrorajoną, dalį Kalniečių, taip pat Kleboniškį.

Seniūnijoje įsikūrę trys bendruomenės centrai: Kaunėnų, Eigulių ir Kalniečių. Yra Rasos gimnazija, Kauno miesto poliklinikos Kalniečių padalinys, Kauno pal. arkivyskupo Jurgio Matulaičio bažnyčia.

 Geografija 

Eigulių seniūnijai priklauso 35 gatvės arba jų dalis, bendras ilgis apie 34 km, iš jų asfaltuota apie 31 km. 2007 m. seniūnijoje buvo 594 gyvenamieji namai, iš jų 336 – daugiabučiai. Seniūnijos gyventojų skaičius sudaro 13,3 proc. visų Kauno miesto gyventojų, čia vyrauja daugiabučių namų kvartalai.

Per seniūniją rytų–vakarų kryptimi eina magistralė , kuri atskiria Kalniečius ir Eigulius pietuose nuo Kleboniškio šiaurėje. Per magistralę nutiesti du pėsčiųjų tiltai – Kleboniškio metalinis pėsčiųjų viadukas ir Kleboniškio medinis pėsčiųjų viadukas, vakariniame pakraštyje yra Kleboniškio tiltas. Šiaurinėje dalyje dominuoja Kleboniškio miško parkas, pietinėje įrengtas Kalniečių parkas. Yra dvejos kapinės – Eigulių kapinės ir Kleboniškio kapinės.

 Istorija 

Seniūnija įkurta 2000 m. vasario 24 d. Kauno miesto savivaldybės tarybos nutarimu Nr. 20.

|-
| 2001-04  || || 51 569 || 
|-
| 2011 m.  || || 43 109 || 
|-
| 2021 m.  || || 39 371 || 
|}

 Seniūnai 
 Ovidijus Adomaitis, 2006 m.Eigulių seniūnija. Lietuva.lt (tikrinta 2006-01-14).
 Egidijus Pečiulionis, 2022 m.

 Šaltiniai 

 Nuorodos 
 Eigulių seniūnijos gatvės. Kaunas21.lt
 Eigulių vėrinys (sud. Zita Petrokienė, Raimundas Petrokas). - Kaunas: Rovilnė, 2008. - 64 p.: iliustr. - ISBN 978-9955-9855-6-3

Kategorija:Kauno miesto savivaldybės seniūnijos